

**Referat fra møte og midtevaluering for menighetsrådet lørdag 19.02.22
kl. 10.00-15.00 på Ringkollkapellet**

Til stede: Guro Hellgren, Egil Håvard Lindsjørn, Bjørn Eskil Johansen, Terje Barman, Trygve Westheim, Torunn Bjerkerud, Tor Magnus Amble, Tove-Marthe S. Nyhuus.
Forfall: Roar Olsen

**Åpning v/Tor Magnus**

**Agenda:**

**Midtevaluering og visjoner:**

* Hvorfor sa jeg ja til å bli med i MR?
Det var felles for alle at de hadde et ønske om å bidra til menighetens utvikling.
De fleste har et forhold til kirken fra de var unge, og ser viktigheten av frivillige.
Ønsket mer kunnskap om hva som skjer i «kulissene», nysgjerrighet
* Svarer det til forventningene?
Fint sosialt, spennende å bli bedre kjent med organiseringen av bedriften

Det har svart til forventningene, er givende, fint å bidra i gudstjenester
Ikke alle forventet at det var så mye jobb, og pga. covid-19 har ikke alle forventninger blitt innfridd.

* Hvordan kan vi bli enda bedre?
Alle har et ønske om å bidra til utvikling.
Det er god stemning i MR og det er med å bidra til å bli bedre.
* Hva ønsker vi å oppnå i år og året deretter?
* Forandringshus
* Åpen kirke – allehelgensdag, påsken, kirketorsdag, kirketorget onsdager
* Ikke fått til sommer-åpent, enda … Kan vi samarbeide med Bylab?
* Bør vi starte med å utvide åpningstidene onsdager og lørdager? 10.00-14.00?
* Menighetsweekend
* Husgrupper/smågrupper/bibelgrupper
* Det gjør godt å se at det er forskjellig «pynt» i kirkerommet. Det er bevis på at barna er i kirken, bare ikke akkurat ved gudstjenesten søndag.

Om MR: mandatet vårt fra Håndbok for menighetsråd <https://kirken.no/globalassets/kirken.no/om-kirken/for-medarbeidere/handboker---veiledninger/mr_fr_handbok_2019_2023.pdf> (se særlig Kirkeloven, s 172-173)

I år er det 100 år siden det ble lovbestemt og MR ble opprettet. Hovedmotivasjonen: mer bestemmelsesrett for menigheten, større mulighet til å påvirke menighetslivet.
Ny kirkelov i 1996, kirkeverger ble opprettet, før var det kommunene som bestemte.
MR jobbet fritt lokalt og skal ha sin oppmerksomhet til å nære det kirkelige livet.
Nå kommer det flere føringer fra sentralt hold.

**Saker:**

**10/22 Godkjenning av innkalling og saksliste
Vedtak:** Godkjent

**11/22 Godkjenning av referat fra møtet 18.01
Vedtak:** Godkjent

**12/22 Tilsetting av ny sokneprest i Hønefoss menighet**

Unntatt offentlighet, jmf. Offentleglova § 25.*Unntak for tilsetjingssaker, lønnsoppgåver m.m.*

**Vedtak:** MR har gjort sin innstilling i møtet.

**13/22 Forordnede gudstjenester**
**Vedtak:** Tor Magnus lager nytt utkast, og dette vedtas gjennom e-post-korrespondanse.

**14/22 Årsmøtet og Årsmeldingen**

Årsmøtet er 20.03 kl. 18.00.

**Vedtak:** MR godkjenner sin del av Årsrapporten med de endringer som framkom i møtet, og gir sokneprest, MR-leder og lønnet sekretær fullmakt til å ferdigstille teksten.

**15/22 Regnskap og budsjett.**

**Vedtak:** Kasserer lager utkast til regnskap og budsjett. AU gis fullmakt til å utarbeide budsjett.

**16/22 Diakoniplan for Hønefoss menighet**
**Vedtak:** MR godkjenner forelagte plan med endringer tatt i møtet.

**17/22 Dagen for mange vielser, 22.02.2022**
**Vedtak:** MR ordner med «bobler».

**18/22 Avslutning for kapellan Jacob**

Denne er lagt til 20.03, på kveldsgudstjenesten. Det blir altså Årsmøte kl. 18.00, avskjedsgudstjeneste kl. 19.00 og kirkekaffe etterpå.
**Vedtak:** Festkomiteen ordner bakst, Egil Håvard ordner gave.

**19/22 Møteplan for ansattes møter med MR**

Jacob vil gjerne møte oss før han slutter, det blir da på møtet vårt 30.03. Staben har uttrykt at de ønsker å møte enkeltvis for å drøfte sitt arbeid, i tillegg til fellesmøtene våre.
**Vedtak:** Èn ansatt pr. møte. Tove-Marthe setter opp forslag til hvem som skal komme når.

**20/22 Utleie. Kontrakt og videre arbeid.**

Sjekk gjerne dette Webinaret: <https://ressursbanken.kirken.no/nb-NO/2022/webinar-kunsten-a-vaere-profesjonell-utleieaktor/>
**Vedtak:** Trygve, Egil Håvard og Tove-Marthe arbeider med dette og ferdigstiller dokumenter.
Tove-Marthe holder tak i dette.

**21/22 Etablering av Forandringshus.**

Det har vært et nytt møte blant aktuelle samarbeidspartnere. Lederen for dette arbeidet i KFUK-KFUM, Øyvind Landmark deltok. Sjekk gjerne foilene han viste: <https://drive.google.com/file/d/1Nm8zp21H5OnmoppaK--XzmD2ZndUm3oQ/view>
**Vedtak:** MR inviterer Maria Saxegaard til neste møte for å gi orientering

**22/22 Liste over praktiske saker knyttet til kirkebygget**

Saker som må følges opp:

Ringeklokke nede.

Dører ved inngangen.
Vask av kirketak utvendig.

Problemer med tale-lyd

Grelt hvitt lys

Vintersol som blender på Kirketorget

**Vedtak:** Tatt til orientering.

**23/22 Orienteringssaker**

* Fra Fellesrådet, herunder strømutgifter – Ingen støtte fra rådmannen (foreløpig).
* Familien Mohamadi
* Høringen om prostifellesråd – massiv motstand i høringssvar, det blir ikke prostifellesråd
* Menighetsturen til Hermon – ca. 50 påmeldte
* Årets fasteaksjon

**Vedtak:** Tatt til orientering.

**24/22 Eventuelt**

**24/22-1:** Innkjøp av bord til menighetssal
**Vedtak:** Vi bestiller 5 bord med faste bein. Tove-Marthe bestiller.

**24/22-2:** Særkalker
**Vedtak:** Vi fortsetter med særkalker ved utdeling av nattverd.

**24/22-3:** Kvinnenes internasjonale bønnedag.
**Vedtak:** Flyttes til søndag 6.mars kl. 19.00.